Գործադիրի այսօրվա նիստին հարցը զեկուցող տնտեսական զարգացման և ներդրումների նախարար Արծվիկ Մինասյանը նշեց, որ քանզի տեսչական մարմնի որոշումը բեկանվել է, ապա ընկերությունն արդեն իսկ ազատ է իր գործունեությունն իրականացնելու հարցում, ուստի պետք է որոշումն ընդունել և թույլ տալ «Արմօյլ»-ին ներմուծել սարքավորումներ: Արծվիկ Մինասյանը շեշտեց, որ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքը «նավթամթերքի վերամշակում» (սահմանում է «նավթավերամշակում» ձևակերպմամբ, հեղ.) տերմինով փորձաքննություն չի սահմանում, այսինքն՝ Նատի թաղամասում կառուցված գործարանը, ըստ նախարարի, ենթակա չէ փորձաքննության, չնայած որ հակառակ դրան՝ «Արմօյլ»-ը դիմել է «Շրջակա միջավայրի վրա ազդեցության գնահատման փորձագիտական կենտրոն» ՊՈԱԿ-ին փորձաքննություն անցկացնելու համար: Հիշեցնենք, որ «Արմօյլ» ընկերությունը նույնպես պնդում է, որ իրենց կողմից նախատեսվող արտադրությունը ենթակա չէ ՇՄԱԳ փորձաքննության: